પ્રસ્તુત રચના તેમના સંગ્રહ ‘અક્ષત’ માંથી લેવાઈ છે, મંદાક્રાન્તા, અનુષ્ટુપ, લલિત, વસંતતિલકા, શિખરિણી, ઇન્દ્રવજ્રા જેવા છંદોનો એક સાથે ઉપયોગ કરીને શાહજહાંની વેદના અને તાજમહાલ સાથેના તેના જીવનની કરુણતા વર્ણવી છે. પોતાના જ વારસો દ્વારા કેદમાં નખાયા પછી પશ્ચાતાપ રૂપે કહેવાયેલી વાત એ મહેલના ઘડવૈયાઓના કાપી નંખાયેલા હાથ અને તેમની બદદુવાઓને લઈને, એક પ્રેમી મટીને રાજા બનવાની સજા ભોગવી રહ્યા હોવાની વાત સુંદર રીતે કહેવાઈ છે.